TV7 JERUUSALEMMA UUDISED
Tänased teemad -
Terendab kolmas maailmasõda
Hezbollah ähvardab rünnata Dimona tuumareaktorit
Juudi äärmuslaste vägivallajuhiste looja mõisteti vangi
Negevi kõrbe kerkib päikesejõujaam
Iisraeli kolis salaja Jeemeni juute
TV7 Jeruusalemma Uudistest - Shalom!
Arutz Sheva teatel hoiatas Iisraeli kaitseminister Ya'alon
pärast Brüsseli terrorirünnakuid kolmanda maailmasõja eest.
Tema sõnul on Lääne kultuur olnud viimastel aastatel
jultunud ja piiranguteta radikaalse islami terrorirünnakute all,
mille eesmärgiks on kahju teha ja häirida vaba maailma kodanikke.
Ya'aloni hinnangul kohustab terrorismi ja selle sihi vastu käiv sõda
meid ühinema võimsasse, loovasse ja järeleandmatusse võitlusse
selle allikate, rahastajate ja õhutajate vastu.
See toimub koostöö jätkamisega vaba maailma riikide vahel
julgeoleku- ja luuretegevuse alal ja mõistmisega,
et see on kolmas maailmasõda meie ühiste inimväärtuste vastu
ja kui me ei tegutse selle vastu õigete vahenditega kõigil tasanditel,
jätkab see kahjustamist ja hävingu külvamist.
Ya'aloni sõnul jagab Iisrael
ja jätkab know-how ja luureinfo jagamist lääneriikidega,
et koos sellele terrorile vastu panna.
Ya'aloni sõnul ei saa me lasta terroristidel ja nende läkitajatel
oma elu mõjutada. Võidame võitluse, kuna meil pole muud võimalust.
Iisraeli kaitseminister Ya'alon avaldas kaastunnet
Brüsseli rünnakuis mõrvatute peredele
ja soovis belglastele rasketel aegadel jõudu.
Ynet Newsi teatel määras Iisraeli kohtunik 2-aastase vangistuse
ultraortodoksi juudile Moshe Orbachile
palestiinlaste vastaste vägivallategude juhiste kirjutamise eest.
Prokuröride sõnul õpetas digiraamat "Kurjuse kuningriik"
muuhulgas kuidas majadesse süütamisrünnakuid teha.
Mullu juulis vahistatud Orbachi süüdistati mässuleõhutamises
ning vägivallale ässitava ja rassistliku materjali omamises,
mille eest ta sai karistuse veebruaris.
Prokurör seostas "Kurja kuningriigi" nimelist juhisteraamatut
juulis Läänekaldal Duma külas toimunud süütamisrünnakuga,
kus hukkus 1,5-aastane palestiina poisike Ali Saad Dawabsheh
ja tema vanemad. Rünnakus süüdistati kaht iisraellast.
Prokuröri sõnul sooritati Duma mõrvad juhiste järgi,
kuid Orbachi ei süüdistatud otseses osaluses.
Duma juhtum viis politsei reidini teiste juudi äärmuslaste vastu,
kellest mõningaid kahtlustatakse palestiinlaste, kristlaste
ja isegi Iisraeli armeeobjektide vastu tehtud vihakuritegude seerias.
Kohtu dokumentide järgi on Orbachi juhisteraamat konspiratiivne tekst,
mis õhutab looma isoleeritud, väikeseid terrorirakke.
See on avalik õhutus mässule valitsuse vastu, mõrvale ja vägivallale.
Arutz Sheva teatel ütles terrori- rühmituse Hezbollah juht Nasrallah,
et neil on ulatuslik nimekiri Iisraeli haavatavate alade kohta,
mida võidakse rünnata, sh Dimona tuumareaktor.
Nasrallah' hoiatuse järgi pole mingeid piiranguid
ja rühmitus võib okupeeritud Palestiinas mis tahes objekti rünnata.
Nasrallah' sõnul ei kaitseks Iisraeli õhutõrjekompleks Iron Dome
riiki Hezbollah' rakettide eest.
Nasrallah' hoiatas Iisraeli Liibanonis sõjategevust alustamast,
kasutades ära Hezbollah' vägede Süürias asumist.
Nasrallah' sõnul on tõsine konflikt Iisraeliga
selle raskete tagajärgede tõttu siiski ebatõenäoline.
Ynet News kirjutab Lõuna-Iisraeli ehitatavast tuulejõujaamast
ehk päikesetornist.
Suurele Negevi kõrbe alale kerkib 240-meetrine torn.
Torni ehitajad loodavad, et see aitab päikeseenergiahinda
olemasolevast palju kulutõhusamaks kujundada.
Iisraeli ettevõtte Megalim Solar Power ehitatav, varasemast kõrgem torn
suudab toota elektrit isegi 121 MW.
Tuleva aasta lõpus valmiv jaam
katab ca 1 % Iisraeli energiatoodangust.
Iisraeli valitsus tahab 2020. aastaks toota 10 % riigi energiavajadusest
taastuvenergia abil.
Megalimi päikesetorni ümber
peegeldab päiksekiiri 50 000 kompuuterjuhitavat peeglit.
Torni rahastavad eraallikad, kuid riik on lubanud osta selle energiat
ja maksta selle eest turuhinnast kõrgemat hinda.
The Times of Israeli teatel tõi Juudi Agentuur eelmisel esmaspäeval
Jeemenist Iisraeli grupi viimaseid allesjäänud juute,
mis lõpetas aastakümneid kestnud ajaloolise missiooni
Jeemeni juutide päästmiseks.
Eelmine nädal saabunud 17-liikmeline grupp toodi Iisraeli
aasta kestnud salaoperatsiooniga,
kus osalesid Iisraeli Juudi Agentuur ja USA Välisministeerium.
Juudi Agentuuri teatel on salaja päästetud ca 200 Jeemeni juuti.
Nende seas on tosinaid, kes päästeti viimastel kuudel
seoses tihenenud rünnakutega kogukonna vastu
ja kodusõjaga riigis.
USA ametnikud olevat aidanud koordineerida grupi keerukat kolimist,
kui seda tabas halb kohtlemine seoses kolimispürgimustega Iisraeli.
Jeemenis on hinnanguliselt alles ca 50 juuti,
kellest 40 elab Sanaas USA saatkonna lähedal.
Vaatamata Jeemeni kodusõjale keelduvad nad lahkumast.
Juudi Agentuuri esimehe Sharansky sõnul oli Jeemeni juutide saabumine
äärmiselt märkimisväärne hetk riigi ja Iisraeli immigratsiooni ajaloos.
Sharansky sõnul on Juudi Agentuur aidanud Jeemeni juute koju tuua
alates 1949. a Lendava vaiba operatsioonist kuni tänapäevani.
Nüüd on see peatükk ühes maailma vanimas juudikogukonnas lõppenud
ja Jeemeni juudikogukonna unikaalne 2000-aastane osalus
juudi rahva seas jätkub Iisraeli riigis.
Israel Hayomi teatel kohtus peaminister Netanyahu grupiga
ning tervitas neid Jeruusalemma ja Iisraeli.
Jeemenlaste gruppi kuuluv rabi tõi kaasa 800-aastase toorarulli.
Netanyahu luges koos Jeemeni juudipoisiga toorarullist
ning nimetas sündmust liigutavaks ja fundamentaalseks.
Netanyahu sõnul viidi Jeemeni juutide Iisraeli toimetamine ellu Jumala abiga.
Need olid meie tänased uudised. Shalom ja kohtumiseni!
Tõlge: Monika Jaaguri